ikt.szám: Na/56-5/2026.

J E G Y Z Ő K Ö N Y V

Készült: Nagyacsád község Önkormányzata Képviselő-testületének 2026. június 17-án 18 óra 00 perckor megtartott nyilvános üléséről.

Helye:	Nemesgörzsönyi Közös Önkormányzati Hivatal Nagyacsádi Kirendeltsége

Jelen vannak: 	
                         Szalóky Nándor Polgármester
		 Tima Zoltán Ferenc
 Szakács Balázs
 Tóth Péter
 		  képviselők

Távol van: Kolonics Szilvia
                   
Tanácskozási joggal jelen van: Novák Edit aljegyző
Meghívott: -
		  		             
Érdeklődő:   - fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Kolonics Szivlia képviselő távolmaradását előre jelezte. Kéri, hogy a Fix Pont Önkormányzati Feladatellátó társulásból történő kilépés tárgyalása, egyúttal a Pápakörnyéki Önkormányzatok Feladatellátó Társulásába házi segítségnyújtás feladat átvitele” napirend kerüljön felvételre 4. napirendként.  Mivel további kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról. Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:
24/2026.(VI.17.) önkormányzati határozat
Nagyacsád Község Önkormányzatának képviselő-testülete 2026. június 17-i ülésének napirendjét az alábbiak szerint határozza meg:
1) Közvilágítás korszerűsítésre benyújtott ajánlatok elbírálása
Előadó: polgármester
2) Pápai Rendőrkapitányság 2025. évi beszámolójának elfogadása
Előadó: polgármester
3) Eötvös Károly Könyvtár 2025.évi KSZR beszámolójának elfogadása
Előadó: polgármester
4) Fix Pont Önkormányzati Feladatellátó társulásból történő kilépés tárgyalása, egyúttal a Pápakörnyéki Önkormányzatok Feladatellátó Társulásába házi segítségnyújtás feladat átvitele
Előadó: polgármester
Napirendek tárgyalása:
1)Közvilágítás korszerűsítésre benyújtott ajánlatok elbírálása
Előadó: polgármester

Szalóky Nándor polgármester elmondja, hogy Nagyacsád Község Önkormányzata támogatásban részesült a „Pályázati kiírás közvilágítás korszerűsítésének támogatása 5.000 fő alatti településeken” című, 2025/KÖZVIL/01 kódszámú pályázat keretében.
A támogatott beruházás megvalósításához az önkormányzat beszerzési eljárást folytatott le. Az ajánlattételi határidő lejártáig három ajánlat érkezett be:
1. Fénysport Lux Kft. (2890 Tata, Agostyáni út 5.) Nettó ajánlati ár: 9.518.800 Ft
1. Karzo 2001 Kft. (9300 Csorna, Kórház utca 5.) Nettó ajánlati ár: 10.059.400 Ft
1. Tó-Vill Kft. (2475 Kápolnásnyék, Tó u. 23/A) Nettó ajánlati ár: 10.748.400 Ft
A bírálóbizottság az ajánlatokat a legalacsonyabb összegű ellenszolgáltatás bírálati szempontja alapján értékelte, és megállapította, hogy a legalacsonyabb összegű, érvényes ajánlatot a Fénysport Lux Kft. nyújtotta be nettó 9.518.800 Ft összegben.
A bírálóbizottság javasolja a Képviselő-testületnek, hogy a beszerzési eljárás nyertesének a Fénysport Lux Kft.-t nyilvánítsa, és hatalmazza fel a polgármestert a vállalkozási szerződés megkötésére.
Szalóky Nándor polgármester megkérdezi, hogy van-e valakinek kérdése, hozzászólása. 
Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozza:
25/2026.(VI.17.) önkormányzati határozat
a közvilágítás korszerűsítési beruházás kivitelezőjének kiválasztásáról
Nagyacsád Község Önkormányzatának Képviselő-testülete megismerte a „Pályázati kiírás közvilágítás korszerűsítésének támogatása 5.000 fő alatti településeken” (2025/KÖZVIL/01) pályázat keretében lefolytatott beszerzési eljárás bírálatának eredményét, és az alábbi döntést hozza:
1. A Képviselő-testület a beszerzési eljárást eredményesnek nyilvánítja.
2. A Képviselő-testület a beszerzési eljárás nyertesének a Fénysport Lux Kft.-t (2890 Tata, Agostyáni út 5.; adószám: 12879029-2-11) nyilvánítja, nettó 9.518.800 Ft összegű ajánlati árral.
3. A Képviselő-testület felhatalmazza Szalóky Nándor polgármestert a vállalkozási szerződés aláírására, valamint a beruházás megvalósításához szükséges további jognyilatkozatok megtételére.
Felelős: Szalóky Nándor polgármester
Határidő: azonal

2)Pápai Rendőrkapitányság 2025. évi tevékenységéről szóló beszámoló elfogadása
Előadó: polgármester

Szalóky Nándor polgármester ismerteti az előterjesztést. A közbiztonság jónak mondható, egy bűncselekmény volt, a falfestés.

Szalóky Nándor  polgármester megkérdezi, van-e valakinek még kérdése, hozzászólása.
Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:
26/2026. (VI.17.) önkormányzati határozat
Nagyacsád Község Önkormányzat Képviselő-testülete úgy döntött, hogy a Pápai Rendőrkapitányság 2025. évi tevékenységéről szóló beszámolóját elfogadja az előterjesztés szerint.
Felelős: polgármester
Határidő: azonnal


3) Eötvös Károly Könyvtár 2025. évi KSZR szolgáltatásáról szóló beszámolójának elfogadása
Előadó: polgármester

Szalóky Nándor polgármester ismerteti a beszámolót. Elmondja, hogy a könyvtári tevékenység miatt készült a beszámoló.


Szalóky Nándor  polgármester megkérdezi, van-e valakinek még kérdése, hozzászólása.
Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:
27/2026. (VI.17.) önkormányzati határozat
Nagyacsád Község Önkormányzat Képviselő-testülete úgy döntött, hogy a Eötvös Károly Könyvtár 2025. évi tevékenységéről szóló beszámolóját elfogadja az előterjesztés szerint.
Felelős: polgármester
Határidő: azonnal

5)Fix Pont Önkormányzati Feladatellátó társulásból történő kilépés tárgyalása, egyúttal a Pápakörnyéki Önkormányzatok Feladatellátó Társulásába házi segítségnyújtás feladat átvitele
Előadó: polgármester
Szalóky Nándor polgármester elmondja, hogy Mihályháza Község Önkormányzat Képviselő-testülete feloszlatta magát, a Fix Pont Önkormányzati Feladatellátó Társulás elnöke a mihályházi polgármester. A szakmai vezető, Nagy Géza halálakor is megfogalmazódott a gondolat, hogy ki kellene lépni a társulásból, de most úgy gondolja, hogy eljött az idő. Nem látja biztosítottnak a zavartalan feladatellátást. A házi segítségnyújtás feladattal volt az önkormányzat a Fix Pont Önkormányzati Feladatellátó Társulásban, 6 hónappal korábban dönteni kell a kiválásról. A feladatot javasolja átvinni a Pápakörnyéki Önkormányzatok Feladatellátó Társulásába. A házigondozó marad változatlan, őt átveszi az új társulás a feladattal együtt.
Szalóky Nándor  polgármester megkérdezi, van-e valakinek még kérdése, hozzászólása.
Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:
28/2026. (VI.17.) önkormányzati határozat
Nagyacsád Község Önkormányzat Képviselő-testülete úgy döntött, hogy Nagyacsád Község Önkormányzata 2026. december 31 napjával kiválik a Fix-Pont Önkormányzati Feladatellátó Társulásból.
A Képviselő-testület felhatalmazza a polgármestert, hogy a döntésről a Fix-Pont Önkormányzati Feladatellátó Társulásának elnökét tájékoztassa. 
Határidő: 2026. június 30.
Felelős: polgármester
Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:
29/2026. (VI.17.) önkormányzati határozat
Nagyacsád Község Önkormányzatának Képviselő-testülete úgy döntött, hogy a házi segítségnyújtás feladatellátásra 2027. január 1 napjával csatlakozik a Pápakörnyéki Önkormányzatok Feladatellátó Társulásához. 
A Képviselő-testület felhatalmazza a polgármestert, hogy a döntésről a Pápakörnyéki Önkormányzatok Feladatellátó Társulásának elnökét tájékoztassa. 
Határidő: 2026. június 30., 2027. január 1.
Felelős: polgármester
Szalóky Nándor polgármester megkérdezi, van-e még valakinek kérdése, hozzászólása?
Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2026. június 17-i nyilvános ülés 19 óra 02 perckor berekeszti.

K.m.f.

Szalóky Nándor                          				          Ivanics Barbara
 polgármester							          jegyző


A jegyzőkönyv tartalmáért felel:
Novák Edit
							               aljegyző

